text: Набор СТЕРЕОИНДИКАТ.2 | Tpetrov.com
  Начало Хоби електроника Набори за сглобяване Набори нео монтана DIV Набор СТЕРЕОИНДИКАТ.2
  Назад до Набори нео монтана DIV
  Набор СТЕРЕОИНДИКАТ.2
  Арт.№: 11701 Принтирай
  Набори нео монтана, DIV
  СТЕРЕОИНДИКАТОР
  На любителите на нискочестотната техника \"НЕОМОНТАНА\" предлага разработка и набор от елементи за монтиране на компактен стерео индикатор със светодиодна стълбица без използване на специализирани интегрални схеми.
  Този индикатор може да се приложи за следене нивото на звуковия сигнал при запис, като крайните светодиоди индицират превишаването на стандартното ниво от 0,775 V в канал, водещо до значителни нелинейни изкривявания.
  Сигналът от крайния усилвател (чрез подходящ делител) също може да се подаде на входа на този прибор.
  Схемата е оразмерена за захранване с 12 V (при което токът през светодиод е 10 мА), но е работоспособна и при напрежения от 9 V до 18 V.
  Двата канала на стереоиндикатора имат еднакви ел. схеми.
  На фиг.1 е показана принципната ел. схема за единия канал, съставена от предусилвател с високоомен вход, изправител, двустъпален постояннотоков усилвател и верига от последователно свързани транзистори, управляващи светодиодната стълбица.
  Настройването става като се подава стандартен сигнал с ниво 0,775 V от тонгенератор. Петте зелени светодиода от канала се довеждат до светещо състояние със съответния тример.
  Динамиката на индикатора се определя от кондензатора С1.
  Резисторът R8 неутрализира влиянието на обратните колекторни токове на транзисторите.
  Когато устройството не се използва за индикация на нивото на запис, а за светлинен съпровод на звуков сигнал, по-силен ефект се получава, ако се отразяват измененията само на нискочестотния спектър. Това може да се постигне, като от страната на пистите се постави подходящ кондензатор между колектор-база на VT9 (въвежда се ООВ за по-високите честоти).